Cocorná

'S e baile beag ann an Antioquia,Mapa oifigeil na roinne Coloimbia,Dùthchannan aig SMO a th' ann Cocorná. Tha e suidhichte ann am meadhan na dùthcha aig 1,300m os cionn ìre na mara agus 79km air falbh bho Mhedellín, prìomh-bhaile na roinne. ‘ S e baile le gnàth-shìde theth a th' ann agus tha teodhachd meadhanach dhe 23˚ aige, rè na bliadhna. Chaidh am baile a stèidheachadh ann an 1830.

 Freumhan an Ainm 
Thathar a' creidsinn gur ann às an ainm Cocorná, ceann-feadhna Tùsanach na sgìre, a tha ainm a' bhaile.Oilthigh Antioquia 'S e ainm Tùsanach a th'ann bho na Tamahí, tuatha a bha nan tàmh an seo nuair a ràinig na Spàinntich.Fiosrachadh a' Chomhairle

 Sluagh a' bhaile 
Tha  15,119 nan tàmh anns a' bhaile fa leth, ach tha a’ mhòr-chuid dhuibh, 11,126 dhuibh a’ fuireach thall anns na sgìrean dùthchasail am broinn crìochan a' bhaile.Figearan Oifis a' Chunntas-sluaigh Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Colombia Virtual Air adhbharan trioblaidean poileataigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Le sin, ‘s e pàtran àireimh-shluaigh gu math traidiseanta a th’ann ann am Cocorná fhathast.

Taobh chinnidh, ' s e daoine geala/mestizos a th'ann a' mhòr-chuid dhe na daoine ann an Cocorná, ach tha  0.2% dhe daoine le freumhan ann an Afraga.  ' S urrainn dhan 79.5% dhe na daoine ann an Cocorná leughadh agus sgrìobhadh. A tuilleadh air sin, chan eil fòn aig an taigh aig ach 15.5% dhe na dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann an Cocorná. Chithear fèilltean Caitligeach, leis gur e dùthaich le mòr-chuid Chaitligeach a th’ann fhathast,Country Studies: Colombia fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.
 Fèis Neo-eisimeileachd na roinne: 11mh an Lùnasdal.
 Fèisean Molienda: an Dùbhlachd.
 Fèisean a' Chùil Trova agus an Teòclaid: 20mh an Dùbhlachd.
 Latha Steidheachadh a' Bhaile: 20mh an Lùnasdal.
 Tilleadh: am Faoilleach.

 Ceanglaichean a-mach 
 An t-sìde ann an Cocorná (Rionegro)

 Iomraidhean 

Roinn-seòrsa:Antioquia
Roinn-seòrsa:Bailtean ann an Coloimbia